Her kommer dine arme små

«Her kommer dine arme små» er en salme som ofte brukes som julesang. Teksten er av den danske biskop og salmedikter Hans Adolf Brorson fra 1732, og melodien som brukes er av Johann Abraham Peter Schultz fra 1786. Salmen er nr. 36 i Norsk Salmebok.


== Tekst med kommentarer ==
1.
Her kommer dine arme små,
o Jesus, i din stall å gå,
opplys enhver i sjel og sinn
å finne veien til deg inn!I 1985-utgaven av Norsk Salmebok er de to første linjene endret, fordi ordet arme ofte ble misforstått. Ordet er ikke mye brukt i dag, men betyr å være fattig. Adjektivet ble tidligere brukt i syndsbekjennelsen i Den norske kirke: "Jeg, arme, syndige menneske", og finnes fortsatt i faste uttrykk («å ikke vite sin arme råd» eller arme riddere). Men ettersom det er så godt som borte fra det norske språk, ble ordet ofte misforstått, og mange synger Her kommer dine armer små.
I 1985-utgaven av Norsk Salmebok er de to første linjene slik:

1.
Her kommer, Jesus, dine små
og vil til deg i stallen gå.I Norsk Salmebok utgitt i 2013 er teksten endret tilbake.

2.
Vi løper deg med sang imot
og kysser støvet for din fot,
å salig stund, å søte natt
da du ble født, vår sjeleskatt!3.
Velkommen fra din himmelsal
til denne verdens tåredal
hvor man deg intet annet bød
enn stall og krybbe, kors og død!4.
Men, Jesus, hvordan går det til
at dog så få betenke vil
den store, store kjærlighet
som drog deg til vår jammer ned.5.
Å, drag oss ganske til deg hen,
du store, milde sjelevenn,
så vi i troen favner deg
og følger på din himmelvei!6.
La verden ei med all sin makt
oss vende bort fra dåpens pakt,
men gi at all vår lengsel må
til deg, til deg alene stå!Vers 6 ble tidligere ofte sunget som salme i forbindelse med dåp i Den norske kirke, da som enkeltstående vers uten noen sammenheng med julefeiring. 

7.
Så skal det skje at vi engang
blant alle helgners frydesang
i himlens glade paradis
skal prise deg på englevis.8.
Her står vi nå i flokk og rad
om deg, vår skjønne hjerteblad.
Å hjelp, at vi og alle må
i himmelen for din trone stå.Siste vers av salmen blir på juletrefester gjerne sunget mens de som går rundt juletreet stopper opp og bare står og synger. Ettersom det i teksten heter Her står vi nå i flokk og rad, er det ikke naturlig å gå til det verset.
Slik brukes salmen for eksempel ved den årlige tenningen av julegranen på Universitetsplassen i Oslo på første søndag i advent.


== Innspillinger (i utvalg) ==
Einar Larsen med orgel. Innspilt i Kristiania 9. juli 1915. Utgitt på den akustiske 78-platen Gramophone 582269.
Dagny Constance Knutsen, Mezzo Sopran med orgel. Innspilt i Berlin i 1928. Utgitt på 78-platen Brunswick 7682.
Øivind Lunde med trio, vibrafon og klokker. Innspilt i oktober 1931. Utgitt på 78-platen Parlophon  B 41085
Sven-Olof Sandberg med orgel og kirkeklokker utgav den på 78-platen Odeon A 180 324 D-4325.
Olavsguttene. Innspilt i Trefoldighetskirken, Oslo, i september 1938. Utgitt på 78-platene HMV A.L. 2545 og på HMV A.L. 2813.
Sølvguttene med orgel (Dagfinn Moe), dir: Torstein Grythe. Innspilt 28. september 1955. Utgitt på 78-platen Columbia GN 1568 og på LP-platen Glade jul(Odeon MOCN 1001).
Jens Book-Jenssen med pikekor og orkester. Utgitt på 78-platen RCA NA 1010 i 1957og på EP-platen RCA REP 313.
Nidarosdomens Guttekor på Frelsesarmeens Juleplate 2004
Carola Häggkvist på hennes juleplate I denna natt blir värden ny - Jul i Betlehem II fra 2007


== Komposisjoner basert på melodien ==
Organisten Rudolph Magnus Forwald har laget en Parafrase over «Her kommer dine arme små» for piano. 


== Referanser ==


== Eksterne lenker ==
Tekst til «Her kommer dine arme små»
Noter til melodien fra J. A. P Schulz’ «Religiöse Oden und Lieder aus den besten deutschen Dichtern», 1786